– Ամբողջ ակադեմիայի անունից վստահորեն կարող եմ ասել, որ որդեգրել ենք մի ճանապարհ, որտեղ բացառվել են կոռուպցիոն մեխանիզմները, որոնք, ցավոք, որոշ բուհերում նկատվում են: Մենք փորձում ենք աշխատել այն մարդկանց հետ, ովքեր սկզբունքորեն դեմ են այդ երևույթին: Ունենք լրացուցիչ վերահսկող մեխանիզմներ` լսարաններում և միջանցքներում տեղադրված են տեսախցիկներ և տեղեկատվական այլ միջոցներ, որոնք բացառում են որևէ կոռուպցիոն երևույթների վտանգը: Այս մեխանիզմները կարևոր խթան են դասապրոցեսին կազմակերպման համար: Այսինքն` մենք գտնվում ենք այնպիսի միջավայրում, որտեղ օբյեկտիվություն ապահովելով հնարավոր է հասնել ուսումնառության ընթացքում մեր առջև դրված խնդիրների լուծմանը: Կարծում ենք, որ մոտ ապագայում Կառավարման ակադեմիան էլ կզբաղեցնի այն տեղն ու դիրքը, ինչպիսիք նմանատիպ ակադեմիաներն են իրենց երկրներում: